o
Päätöksilläsi voi olla kauaskantoisia seuraamuksia.
Tänään opettelemme arvioimaan valintojen hintaa. Pysy mukana.
ILOA ARKEEN
Oikeat päätökset. Olen pannut eteesi elämän ja kuoleman.
Sinä valitset. Valitse elämä, että sinä ja jälkeläisesi eläisitte.
Kuinka moni on nähnyt elokuvan Ihmeellinen on elämä?
Lähes kaikki. Tiedättekö mitä?
Se tuli mieleeni kun lepäsin tänään iltapäivällä
miettien sanomaani tätä iltaa varten.
Elokuvassa eräästä miehestä tuntuu, ettei hänen elämällään ole arvoa,
ja enkeli näyttää hänelle, miten monen elämä olisi ollut
huomattavasti huonompaa, ellei häntä olisi ollut.
Siinä on oppimista meille kaikille. Joskus tuntuu, ettemme ole tärkeitä
mutta jokainen vaikuttaa monien muiden elämään.
Siksi jae sanoo: Valitse elämä, että sinä ja...
jälkeläisesi eläisitte. Aina kun teet päätöksen,
teet sen myös niitä varten, joihin elämässäsi vaikutat.
Siitä lisää myöhemmin. On tärkeää tehdä oikeita valintoja,
sillä muuten kadut.
Uusi alku ei tarkoita sitä, että Jumala heilauttaa taikasauvaa
ja yhtäkkiä kaikki on paremmin, vaan sitä, että käännyt pois
väärästä elämäntavasta ja vääristä valinnoista
ja alat tehdä parempia päätöksiä niin ettet joudu katumaan.
Valinnanvara on etuoikeus, mutta myös suuri vastuu.
Mietipä sitä.
Voit valita, minkälainen loppuelämäsi tulee olemaan.
Moni asia on yksin Jumalan hallussa, mutta sen voimme valita
tuleeko huomisesta hyvä vai huono päivä.
Voimme valita, minkälaisella asenteella elämme.
Kuulin miehestä, joka oli vanki- leireillä holokaustin aikaan.
Heitä kohdeltiin uskomattoman huonosti.
Hän sanoi: Yhtä he eivät voi viedä: hyvää asennettani
olosuhteista riippumatta. Jos vain päätät, päätät, päätät...
tuntui miltä tuntui, valita hyvän asenteen,
se vaikuttaa huomiseesi, ylihuomiseesi jne.
Hyvä asenne on oikea valinta, huono asenne on typerä valinta.
Huono asenne tuo vain kurjan elämän.
Maailman surullisimpia asioita on, jos joku elämänsä lopulla,
vaikkapa 85-vuotiaana,
oltuaan paljon sairaana ja istuttuaan paljon kotona
miettii päivät pitkät vain asioita, joita katuu.
Olen tuntenut tällaisia ihmisiä. En aio tulla samanlaiseksi.
Katumisen voi välttää vain tekemällä nyt oikeita valintoja.
Katuminen on suremista, surutyötä.
Mitä asioita kadumme?
Asioita, joita sanoimme tai emme sanoneet,
asioita, joita teimme tai emme tehneet.
Olisinpa ehtinyt kertoa hänelle, kuinka tärkeä hän minulle oli.
Voi kunpa en olisi sanonut sitä ja loukannut heitä.
Kadutaan rahaa, joka kulutettiin ajattelemattomasti
sellaiseen, mikä ei ollut hyväksi.
Nyt ollaan veloissa tavaroista, joiden sijaintia ei edes tiedetä.
"Kunpa en olisi käyttänyt niitä rahoja" tuntuu paineena.
Kunpa en olisi tehnyt sitä.
Kadumme, että söimme liikaa päivällistä tai jälkiruuan.
Käytetäänpä esimerkkinä ruokaa.
Kaikki katsovat ihmisiä jotka ovat sopivan painoisia,
etenkin saatuaan lapsia, ja kysyvät: Miten pysyt tuon kokoisena?
Siten, etten ylensyö.
Osa teistä ei pitänyt vastauksesta.
Haluaisit ajatella, että siihen liittyy muutakin.
Onhan ihmisillä vaivoja, kuten hormoniepätasapainoa,
mutta olin joitakin vuosia ylipainoinen
ja syytin aineenvaihduntaa tai vaatteiden kutistumista,
mutta en myöntänyt syöväni liikaa.
Minua auttoi kurinalaisuuteen tällä alueella kun oivalsin,
miten kauan sen laittaminen kesti, miten kallis se on valmiina,
miten hyvältä se näyttää ja miten nopeasti se nielaistaan.
Ja sinne se meni.
Ja sitten: Olen niin täynnä. Kunpa en olisi syönyt sitä.
Miksi oikein söinkään sen?
Makaat sängyllä: Miksi söin sen? Kunpa en olisi syönyt sitä.
Miten paljon kadummekaan sitä, että vain muutaman sekunnin ajan
tunsimme miellyttävän maun.
Uskon, että jos olemme täynnä Pyhää Henkeä,
voisimme pitää itsemme kurissa noiden sekuntien ajan.
Te ette taida vielä nauttia tästä?
En vain voi sille mitään, että minulla on ongelma.
Tiedätkö mitä? Vain totuus vapauttaa sinut.
Amen.
Mutta se on niin vaikeaa. Älä sano niin.
Jumala ei käske meidän tehdä mitään mikä on liian vaikeaa tehdä.
Jos Jumala käskee tehdä jotakin, pystymme siihen. Amen.
Voit joko olla tottelevainen rahan, puheen ja ruuan suhteen tai katua.
Olisi mukava antaa muitakin vaihtoehtoja,
mutta ei Jumalakaan anna niitä sen enempää.
Edessäsi on kaksi asiaa: a) elämä ja b) kuolema.
Jos tämä tuntuu hämmentävältä, tässä vastaus: valitse elämä,
että sinä ja jälkeläisesi eläisitte.
Kadun, etten käynyt koulua loppuun.
Olisinpa ollut enemmän lasteni kanssa.
Nyt he ovat aikuisia, eivätkä välimme ole hääppöiset.
Kadun sitä, että tein niin paljon töitä, etten nauttinut matkasta.
Kadun, etten nähnyt koko projektia loppuun asti,
koska nyt näen, miten hieno siitä tuli. Olisin voinut olla mukana,
ellen olisi lopettanut. Pyydän teiltä tänään:
ala ymmärtää, että kaikki tekemäsi valinnat vaikuttavat sinuun
sekä ihmisiin ympärilläsi.
Toisinaan maksamme kovan hinnan pienestä huvista,
mielihyvän hetkestä, tunteidemme ruokkimisesta
kun olemme kaupoilla, on 75 prosentin ale
ja liha sanoo: pakko saada tuo, pakko saada tuo...
Osto vaatisi uuden luottokortin, eikä entisiinkään ole varaa.
Meidän amerikkalaisten ei ole pakko saada kaikkea mitä luulemme.
Amen.
Jos kunnioitat rahaa ja opit odottamaan Jumalaa, hän antaa
enemmän kuin voisit itse velaksi hankkia.
Raamatussa on mies nimeltä Gehasi.
Hän muutti kohtalonsa tekemällä huonon valinnan.
Se liittyi rahaan. Puhun tänään hieman rahasta.
Rahalla on valtaa.
Se voi johtaa sinut vaikeuksiin sekä olla siunaus.
Se voi viedä sinut Jumalan luota. Siksi Jumala haluaa, että meillä
olisi mahdollisimman paljon, mutta pitäisimme hänet ykkösenä.
On läpäistävä kaksi testiä: mitä teet kun rahaa ei ole
ja mitä teet kun sitä on paljon.
Rahattoman asenne voi olla huono, mutta rikastuminenkin
voi johtaa itsekkyyteen, itsekeskeisyyteen, ahneuteen.
On ihmeellistä, mitä raha voi tehdä ihmisille.
Luvussa 2 Kun. 5 kerrotaan Gehasista,
että hänellä oli edessään hyvä tilaisuus.
Uskon, että niin on kaikilla teilläkin.
Jokaisella teistä on mahtavia tilaisuuksia.
Mutta on tehtävä oikeita valintoja
tai suljette oven noilta hyviltä tilaisuuksilta.
Tässä hieman taustaa:
Naaman oli urhea sotapäällikkö, mutta hänellä oli spitaali.
Hän kuuli, että profeetta Elisa voisi parantaa hänet.
Hän matkusti Elisan luokse, Elisa kertoi mitä tulisi tehdä,
ja hän parantui. Hän yritti antaa Elisalle rahaa
osoittaakseen kiitollisuuttaan.
Jakeessa 5:15 sanotaan:
Naaman palasi saattueineen Jumalan miehen luo.
Hän astui Elisan eteen ja sanoi:
"Nyt tiedän, ettei Jumalaa ole missään muualla kuin Israelissa.
Otathan siis kiitoslahjan palvelijaltasi."
Elisa sanoi: "Niin totta kuin Herra elää, hän, jota palvelen,
minä en lahjaasi ota." Naaman koetti taivuttaa hänet
ottamaan lahjan vastaan, mutta hän kieltäytyi.
Joku voi ajatella: minä olisin ottanut sen.
Emme tiedä, miksi hän teki niin. Ehkä hän ei halunnut jäädä velkaa.
Ehkä hän halusi antaa miehelle esimerkin siitä, ettei palvellut
Jumalaa saadakseen jotakin, vaan antajana.
Hänellä oli varmasti syynsä.
Mies meni menojaan, ja jakeessa 20:
Jumalan miehen palvelija Gehasi ajatteli: "Suotta herrani sääli
syyrialaista, kun ei huolinut sitä, minkä hän oli tuonut.
Niin totta kuin Herra elää, minä juoksen hänen peräänsä,
että saisin häneltä jotakin."
Gehasi näki tilaisuuden saada jotakin itselleen.
Hän ei ottanut mallia Jumalan miehestä, jonka oppipoikana oli.
Hän antoi ahneuden saada otteen itsestään.
On suuri virhe haluta tai ottaa jotakin, mikä ei ole sinua varten.
Kuulitteko?
On suuri virhe ottaa jotakin, mikä ei ole sinua varten.
Hän juoksi miehen perään.
Gehasi lähti Naamanin perään. Kun Naaman huomasi,
että joku juoksi hänen jäljessään, hän hyppäsi vaunuistaan,
meni vastaan ja kysyi: "Mikä nyt on hätänä?"
"Ei mikään, herrani vain lähetti minut sanomaan.." Alkaa valehtelu.
..että Efraimista tuli äsken kaksi nuorta profeetanoppilasta,
joten voitko antaa heille talentin hopeaa ja kaksi juhlapukua?
Jo on tarina! Hän sepitti kaiken tämän.
"Ota toki kaksi talenttia", Naaman sanoi. Hän pyysi pyytämistään
toista ottamaan hopeatalentit. Hän antoi hopeat ja juhlapuvut
kahdelle palvelijalleen, ja he kantoivat niitä Gehasin edellä.
Kun Gehasi tuli yläkaupunkiin, hän otti lahjat ja kätki ne kotiinsa.
Sitten hän lähetti palvelijat takaisin.
Kun Gehasi palasi herransa luo, Elisa kysyi häneltä:
"Mistä tulet, Gehasi?" "En ole käynyt missään", hän vastasi.
Elisa sanoi hänelle: "Etkö usko, että olin hengessäni siellä..
Miten usein yritämmekään valehdella Jumalalle.
Hän sanoo: Näen kaiken, mitä teet, kuulen kaiken, mitä sanot,
et voi paeta minua mihinkään. Milloin opimme, että elämme
kaikkinäkevän silmän edessä?
Olisi parempi elää salassa samoin kuin käskemme muiden elää,
eikä odottaa muilta sellaista, mihin emme itse salassa pysty.
Sain valtavan ilmestyksen kun käsitin,
että Jumala näkee kaiken.
Ja Jumala kuulee kaiken.
Meidän tulee elää hänelle, eikä tehdä vaikutusta muihin.
Elisa sanoi: "Etkö usko, että olin hengessäni siellä, kun se mies
lähti vaunuistaan sinua vastaan? Sinusta taisi nyt olla sopiva
tilaisuus ottaa vastaan hopeaa, vaatteita, viinitarhoja,
lampaita, nautakarjaa ja orjia?
Naamanin spitaali tarttuu nyt sinuun ja jälkeläisiisi,
eikä sukusi pääse siitä koskaan. Kun Gehasi lähti,
hän oli spitaalista lumivalkea.
Kuinkakohan monta kertaa Gehasi katui elämänsä aikana
ajatellen miestä, joka olisi voinut olla,
jos olisi valinnut paremmin?
Meillä taitaa olla tänään vakava kokous,
mutta se ei ole aina huono asia.
Aina ei tarvitse olla naurunremakkaa, huutelua,
naurua ja hihkumista.
Joskus on vakavoiduttava sen edessä, mitä teemme elämällä.
Olette Jumalan edustajia maan päällä.
Raamattu sanoo niin. Olemme Jumalan edustajia,
ja hän kutsuu ihmisiä meidän kauttamme.
Olette Jeesuksen kädet ja jalat,
Jeesuksen suu ja silmät. Kun kutsut itseäsi kristityksi,
edustat Jumalaa. Meidän on päätettävä. Sanokaa: "päättää".
Meidän on päätettävä elää esimerkillistä elämää.
Meidän on päätettävä tehdä kaikessa parhaamme,
Olen kuullut, että puheeni erin- omaisuudesta toi muutoksen.
Kyse ei ollut pelkästä puheen kuuntelemisesta, vaan päätöksestä
jättää keskinkertaisuus, puolinaisuus
ja penseys, ja alkaa kurottautua mukavuustasonsa yli
tehden kaikessa parhaansa.
Jokainen siemen, jonka kylvämme,
tuottaa satoa elämässämme. Niin kävi Gehasillekin.
Monet elämämme ongelmista eivät johdu vain saatanasta.
Noin puolet teistä iloitsee siitä.
Se on vihollinen, se on vihollinen...
Totuus on, että tuskin hänellä on niin paljon valtaa elämässämme.
Minun Raamattuni sanoo, että hän on jalkojemme alla.
Halleluja! Kun aloin tosissani vaeltaa Jumalan kanssa,
kuulin paljon opetusta hengellisestä sodankäynnistä.
Seminaareissa opin nuhtelemaan, sitomaan ja vapauttamaan.
Tein kaikkea.
Silti vihollisella oli yliote.
Viimein vakavoiduin ja kysyin Jumalalta, mikä oli vialla.
Väärä asenne, suuri suu, mieli täynnä roskaa,
kapinallisuus, väärä asenne miestäsi kohtaan,
kohtelet ihmisiä huonosti, et vaella rakkaudessa.
Mutta rukoilin, että palvelutyöni kasvaisi.
Nuhtelen sinua, saatana. Jumala, haluan palvelutyöni kasvavan.
Elämässäni oli suuri kutsumus, ja niin uskon teilläkin olevan.
Toivottavasti pidät sanomastani, mutta pääasia että voin auttaa.
Uskon, että osa teistä tekee tänään päätöksen, joka muuttaa kohtalonne.
Jumala ei etsi enempää niitä, jotka aloittavat ja keskeyttävät,
eikä suuria julistajia, jotka kertovat miten tulisi elää
ja elävät itse kotona kuin siat.
Monet ovat kutsutut, harvat valitut.
Tiedättekö miksi? Koska kovin monet eivät ota vastuuta
tehdäkseen sen, mitä täytyy, valmistautumaan siihen,
miten Jumala haluaa heitä käyttää. Amen.
Kiitos, että saarnaan hyvin. Amen.
Puhun nopeasti rahasta. Sanottavaa on paljon muustakin.
Raha ei ole pahasta, mutta rakkaus rahaan on.
Saatat sanoa, ettei sinulla ole sitä ongelmaa.
Miten hyvä olet antamaan sen mitä Jumala käskee sinun antaa?
Miten paljon sellaista omistat, minkä Jumala on käskenyt antaa?
Annoitko tänään kolehtiin kaiken, mitä Jumala käski antaa?
Älä huolestu, emme kerää toista. Esitin vain kysymyksen.
Toinen kerta saattaisi kyllä tuottaa enemmän.
Jos rukoilet saavasi paljon rahaa, sinulla pitäisi olla
kunnioittava pelko rahaa kohtaan,
sillä raha voi tehdä sinulle sellaista, mitä et uskoisi.
Luuk. 12.
Luuk. 12:15
Jeesus sanoi heille: "Kavahtakaa - siinäpä meille tehtävä -
ja pysykää vapaana kaikesta himoitsemisesta,
- se tarkoittaa toisten omaisuuden haluamisesta -
epäsopivaa halua rikastua, ahnetta halua saada lisää,
sillä ei ihmisen elämä riipu hänen omaisuudestaan,
vaikka sitä ylenpalttisesti olisi."
Älä koskaan unohda, että jos et nyt valitse oikein,
kadut sitä myöhemmin. On tärkeää käsittää tämä.
Olen nähnyt vanhuksia, jotka vain katuvat.
En halua sellaiseksi, joten minun on valittava hyvin nyt.
Tarjolla on kirja, joka voi auttaa päätösten tekemisessä.
Sen nimi on Any Minute. Se on opettavainen kirja,
joka on kirjoitettu tarinan muotoon. Tartu tilaisuuteen.
Se auttaa sinua ymmärtämään, että valinta on tehtävä heti.
Tuotto käytetään työhömme eri puolilla maailmaa.
Miksi? Koska haluan sinut mukaan lähetystyöhön.
Ihmisten tavoittaminen on kaikkien tehtävä.
Ei vain minun, vaan kaikkien tehtävä.
Haluan, että myös nautit ja opit tästä romaanista.
Sarah Harperia ajaa eteenpäin halu olla paras kaikessa mitä tekee.
Täydellisyyttä tavoitellessaan hänen keskittymisensä herpaantuu
sekunniksi, ja hänen elämänsä menee hetkessä pirstaleiksi.
Mutta entä jos hän voisi saada kaiken takaisin?
Joyce Meyerin romaani Any Minute
Any minute on upea, uusi romaani.
Se haastaa sinut tutkimaan elämääsi
ja valitsemaan paremmin.
Näet itsesi Sarah Harperin tarinassa ja teet valintoja,
jotka parantavat elämääsi.
Tilaa englanninkielinen kirja jo tänään.
www.joycemeyer.org
Seuraavassa jaksossa...
Jos pysyt mukana, menet loppuun asti Jumalan kanssa,
jos et luovuta kesken, saat mitä haluat.
Tänä vuonna pääset mukaan rakkauden vallankumoukseen.
Usein kaivataan herätystä, mutta uskon, että tarvitsemme
enemmän: vallankumouksen. On lakattava toimimasta
vanhoilla tavoilla ja toimittava Jumalan tavalla.
Kutsun sinut mukaan ottamaan vastaan ja valmistautumaan
vaikuttamaan maailmaan.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, -
vaatettaa köyhiä ja julistaa ilosanomaa.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen